Document ID: 31994R2079

KOMISSION ASETUS (EY) N:o 2079/94,
annettu 18 päivänä elokuuta 1994,
maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1880/94(2), ja erityisesti sen 17 artiklan 4 kohdan,
sekä katsoo, että
komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 1622/94(4), vahvistetaan yhdistetyn nimikkeistön perusteella maataloustuotteiden nimikkeistö vientitukea varten; sen 10 ryhmän (maito ja maitotuotteet) alaviitteessä (10) jätetään tuen ulkopuolelle sulatejuustoihin lisätty kaseiini ja/tai kaseinaatit; on osoittautunut, että on muita lisättyjä aineita, joille tukea ei ole aihetta myöntää; kyseiset aineet olisi tämän vuoksi jätettävä myönnettävän tuen ulkopuolelle ja alaviite (10) mukautettava vastaavasti; samoista syistä mainittua alaviitettä (10) olisi sovellettava juustoraasteeseen ja juustojauheeseen, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3846/87 liite seuraavasti.
1 Lisätään yläviite (10) nimikkeen "ex 0406 20 - Juustoraaste ja juustojauhe, juustolaadusta riippumatta" jälkeen.
2 Korvataan ryhmän 10 alaviite (10) seuraavasti:
"(10) Jos tuote sisältää muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran ja/tai laktoosin ja/tai permeaatin johdannaisia, lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran ja/tai laktoosin ja/tai permeaatin johdannaisten osuutta ei saa ottaa huomioon tuen määrää laskettaessa. Tullimuodollisuuksia suorittaessaan henkilön, jota asia koskee, on ilmoitettava tähän tarkoitukseen säädetyssä ilmoituksessa, onko tuotteeseen lisätty muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran ja/tai laktoosin ja/tai permeaatin johdannaisia, ja jos niitä on lisätty, lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran ja/tai laktoosin ja/tai permeaatin johdannaisten tosiasiallinen pitoisuus painoprosentteina 100 kilogrammassa lopputuotetta."
2 artikla
Tämän asetuksen säännöksiä ei sovelleta CN-koodeihin 0406 20 ja 0406 30 kuuluviin tuotteisiin, joiden tuki on vahvistettu ennakolta ja jotka viedään ennen 29 päivää heinäkuuta 1994 annetun ja 12 päivästä syyskuuta 1994 käytettävän todistuksen turvin.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 12 päivästä syyskuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä elokuuta 1994.

Labels: 3
17
6